section_heading: Zemljopisne odlike
paragraph_text: Asmera leži na visini od 2340 m, na vrhu litice koja razdvaja eritrejsku visoravan od Velike rasjedne doline u susjednoj Etiopiji. Zemlja oko Asmere je jako plodna, osobito na jugu gdje graniči s eritrejskom regijom Debub, dok na istoku graniči s eritrejskim slanim platoima koje se pružaju do Crvenog mora. Na zapadu je poluaridno brdovito područje koje se pruža preko granice u Sudan. No zbog sušnih razdoblja plodno tlo Asmere je sve siromašnije hranjivim tvarima, što dovodi do sječe šume kako bi se iskoristilo tlo bivših šuma za poljoprivredu. To naposljetku dovodi do prevelike sječe šuma i dezertifikacije tla, ali i erozija i pretjerane ispaše.<ref>Mihretab Ghebrezgabher, "Extracting and analyzing forest and woodland cover change in Eritrea based on landsat data using supervised classification", The Egyptian Journal of Remote Sensing and Space Science. 19 (1), 7. rujna 2015., str. 37.–47. doi:10.1016/j.ejrs.2015.09.002.